Държавен вестник, бр. 49, 2010 г., стр. 55

БРОЙ  49	
Д Ъ Р Ж А В Е Н  В Е С Т Н И К 	
СТР.  55  
б) в т. 1 думите „и контролна“ се заличават; 
добавя се изречение второ:
„Копие на всеки издаден документ се съх­
ранява в КЛЕН след неговото отпечатване.“;
в) точка 2 се отменя;
г) в т. 3, буква „б“ след думата „отпечатва:“ 
се добавя „контролно число съгласно раздел 
IIIа, т. 5.“;
д) в т. 5 буква „к“ се изменя така:
„к) поредният номер на КЛЕН за деня;“
е) в т. 6, буква „з“ думата  „ЕКЛ“ се заменя 
с „КЛЕН“;
ж) в т. 6,  буква „й“ думите „ЕКЛ за“ се 
заменят с „КЛЕН за“.  
4. Създават се раздел ІІІа и раздел ІІІб:
„IIIa. Контролна лента на електронен носител 
(КЛЕН)
1. Процедура по инициализация на КЛЕН:
а) контролната лента на електронен носи­
тел се активира от момента на въвеждане в 
експлоатация на ФУ от сервизен техник на 
вписаната в паспорта сервизна фирма; при 
въвеждане в експлоатация се отпечатва бон с 
текст „въвеждане в експлоатация“ и „КЛЕН №: 
ХХХХ“ и атрибутите съгласно чл. 26, ал. 1 с 
изключение на точки 7 и 8; този бон се съхра­
нява в книгата за дневните финансови отчети 
на първа страница; 
б) активирането на КЛЕН след смяна на 
КЛЕН се извършва по същия ред; активирането 
на КЛЕН се извършва на датата на монтиране 
на новата КЛЕН, при което сменената КЛЕН 
се дезактивира автоматично;
в) при смяна на КЛЕН се отпечатва бон с 
текст „нова КЛЕН №:“ и се съхранява в книгата 
за дневни финансови отчети на съответната дата;
г) техникът е длъжен да отрази събитието 
в паспорта и в досието на ФУ.
2. Изисквания към КЛЕН:
а) носителят на КЛЕН, реализиран като 
енергонезависима памет, която не позволява 
извършване на корекция или изтриване на 
записи, като например EPROM, EEPROM, 
флаш ЕЕPROM, да съхранява информация 
за не по-малко от 150 000 отделни печатни 
реда; фискалното устройство да не позволява 
извършване на корекция или изтриване на 
записи в КЛЕН;
б) да съхранява пълното съдържание (без 
графичното и фискалното лого) и последовател­
ността на отпечатаната информация на всеки 
отпечатан документ по реда на неговото изда­
ване, с изключение на отчетите на фискалната 
памет и разпечатки на КЛЕН;
в) да осигурява надеждна защита на информа­
цията, съхранявана в  КЛЕН, и невъзможност за 
промяна и/или изтриване на записаните данни;
г) да осигурява възможност за отпечатване на 
всеки буфериран в КЛЕН документ по реда на 
неговото издаване за зададен период от време.
3. При невъзможност за запис на документ 
в КЛЕН работата на ФУ се блокира, с изклю­
чение на печат  на съдържанието на КЛЕН и 
на отчети на фискалната памет.
4. При създаването на всеки документ се 
генерира автоматично, чрез използване на стан­
дартен SHA-1 алгоритъм, специално контролно 
число на всяка отделна бележка. Това число 
се записва и отпечатва в края на документа.
5. При стартиране на дневен финансов от­
чет с нулиране се генерира автоматично, чрез 
използване на стандартен SHA-1 алгоритъм, 
общо контролно число на информацията в 
КЛЕН за деня, включително този отчет. Това 
число се отпечатва в края на дневния отчет. 
6. При създаването на контролно число по 
SHA-1 в края на дневния отчет то да се записва 
в служебна област на ФП. По това число може 
да се извършва  верификация на записана вече 
на същото устройство  КЛЕН чрез  сравняване 
на контролните числа от дневните отчети в 
КЛЕН и записаните в служебната област на ФП.
7. Носителите на КЛЕН следва да имат 
поредна номерация, като номерът на текущата 
КЛЕН се отпечатва в дневния финансов отчет.
8. При демонтаж на  КЛЕН върху него се 
поставя етикет с номера и датите на първия 
и последния запомнен върху тази КЛЕН до­
кументи.
9. При опит за работа с КЛЕН, различна 
от последната инициализирана (активирана) 
за това работно място, се блокира записът на 
данни в КЛЕН. В този случай е допустимо 
инициализация на нова КЛЕН и извършване на 
справки от други КЛЕН, формирани на същия 
тип устройства.
10. Електронните носители на КЛЕН се 
съхраняват по реда и в сроковете, определени 
в чл. 42.
11. При повреда на устройството, която не 
позволява разчитане на КЛЕН, разчитането се 
извършва на друго устройство от същия тип 
или от сервизната организация по чл. 49, ал. 1, 
обслужваща ФУ.
12. При препълване на КЛЕН работата на 
ФУ се блокира до извършване на смяна на 
носителя на КЛЕН.
13. При оставащи по-малко от 30 000 сво­
бодни реда в КЛЕН в края  на всеки дневен 
финансов отчет да се появява съобщение „НА­
БЛИЖАВА КРАЙ КЛЕН“, което е индикация, 
че се налага смяна на КЛЕН. 
14. При оставащи по-малко от 500 свободни 
реда в КЛЕН да не се допуска стартирането на 
нова фискална касова бележка, а в стартирана 
касова бележка да се забранява регистриране 
на продажби. След приключване на бележката 
автоматично се пуска дневен финансов отчет 
с нулиране и запис във фискалната памет. Ра­
ботата на ФУ се блокира до смяна на КЛЕН.